Roman Pipko

Roman Pipko (sündinud 10. juulil 1960 Tallinnas) on Ameerika Ühendriikide jurist ja diplomaat, aastast 2025 Ameerika Ühendriikide suursaadik Eestis. President Donald Trump esitas ta suursaadiku kandidaadiks jaanuaris 2025 ja USA senat kinnitas ta ametisse 7. oktoobril 2025. 

Roman Pipko sündis Eestis Nõukogude okupatsiooni ajal vene-juudi immigrantidest vanematele. Tema vanemad olid juristid, kelle Nõukogude Liidu võimud olid saatnud Leningradist okupeeritud Eestisse kohe pärast Leningradi ülikooli õigusteaduskonna lõpetamist. 

Juba varases eas pani ema Romani tema isa tahte vastaselt eestikeelsesse lasteaeda. Hiljem õppis Pipko Tartu Ülikooli õigusteaduskonnas, kuigi ta ei osanud sel ajal veel päris soravalt eesti keelt. 

1981. aastal jättis ema oma abikaasa, kes oli Nõukogude Liidu Kommunistliku Partei liige, lastega maha, et põgeneda kommunismi eest ning alustada oma perele paremat elu Ameerika Ühendriikides. Vaatamata rangetele Nõukogude seadustele, mis piirasid emigratsiooni, lubati juutidel mõnikord emigreeruda. 

Pärast Ameerika Ühendriikidesse emigreerumist 1981. aastal lõpetas Roman Pipko Columbia ülikooli New Yorgi linnas ja Yale'i Ülikooli õigusteaduskonna 1986. aastal.

Karjäär 

Pärast USA-sse immigreerumist töötas Pipko Columbia ülikooli Harrimani Instituudis. Ta praktiseeris õigust Paul, Weiss, Rifkind, Wharton & Garrisoni advokaadibüroos, kus ta oli Venemaa õiguse spetsialist. Ta esindas Ameerikat Euroopa Rekonstruktsiooni- ja Arengupanga vanemnõunikuna ning oli Venemaa-Ameerika Ettevõtlusfondi vanem-tegevdirektor. Ta on olnud seotud Ekspordi-Impordi Panga projektidega. 

Pipko külastas Eestit 1991. aastal USA investorite, sealhulgas Ronald Lauderi, õigusnõustajana, kus ta tõestas oma eesti ja vene keele oskust. 

2009. aastal oli tal kosmeetikakuninganna ja omanimelise kaubamärgi looja Estée Lauderi poja Ronald S. Lauderi partnerina plaanis investeerida Tallinna linnahalli enam kui miljard krooni. Algatuse taga olnud USA ettevõtte Tallinn Entertainment LLC teine kolmandik kuulus investeerimisühingule GF Capital Management & Advisors ja kolmas osaline oli finantsnõustamisega tegelev äriühing Remi International, mille enamusaktsionär on Roman Pipko. 

Projekt pidi hõlmama konverentsikeskust, kontserdisaali, kasiinokeskust ja hotelli. Kuigi leping allkirjastati, see hiljem tühistati, sest linn ja ettevõte ei suutnud projekti omandistruktuuris kokku leppida. Krunt seisab endiselt mahajäetuna. 
Ta osales ka ebaõnnestunud läbirääkimistel Ameerika konsortsiumiga tsemenditehase renoveerimiseks Kundas. 

Ta on olnud Leon Tempelsman and Son'i tegevjuht ja erinõunik ning Park East Day Schooli hoolekogu president. 

2025. aasta jaanuaris nimetas valitud president Donald Trump ta Ameerika Ühendriikide suursaadikuks Eestis. USA senat kinnitas Pipko ametisse 7. oktoobril 2025. Ta esitas oma volikirja president Alar Karisele 26. novembril 2025.

Perekond

Modell ja poliitiline tegelane Elizabeth Pipko (s 1995) on tema tütar. Ta on abielus kontsertpianisti ja Marc Klionsky tütre Elena Klionskyga. 

Kuigi Pipkol õnnestus 1981. aastal Ameerika Ühendriikidesse immigreeruda, on ta koos perega Park Easti sünagoogi liikmed olnud juba alates 1974. aastast.

Kategooria:Ameerika Ühendriikide juristid
Kategooria:Ameerika Ühendriikide diplomaadid
Kategooria:Sündinud 1970